സാമൂഹിക സാക്ഷരതയും സാക്ഷരതയുടെ ഭാഗം മന്ത്രി വി. ശിവന്കുട്ടി തിരുവനന്തപുരം: സാമൂഹിക സാക്ഷരതയും സാക്ഷരതയുടെ ഭാഗമാണെന്ന ബോധ്യത്തിലേക്കു മാറ്റെടുക്കാന് കഴിഞ്ഞതായി പൊതുവിദ്യാഭ്യാസ മന്ത്രി വി. ശിവന്കുട്ടി. പട്ടികവര്ഗവിഭാഗങ്ങള്, പട്ടികജാതിക്കാര്, തീരദേശവാസികള്, ചേരിനിവാസികള്, ട്രാന്സ്ജെന്ഡേഴ്സ്, അതിഥി തൊഴിലാളികള് തുടങ്ങി പാര്ശ്വവത്കരിക്കപ്പെട്ടവരെ തുടര്വിദ്യാഭ്യാസത്തിലേക്ക് എത്തിക്കുവാന് കഴിഞ്ഞത് സംസ്ഥാനത്തിന്റെ പ്രധാന നേട്ടമാണെന്നും അദ്ദേഹം ചൂണ്ടിക്കാട്ടി. തിരുവനന്തപുരം ജില്ലാ പഞ്ചായത്തും ജില്ലാ സാക്ഷരതാ മിഷനും സംയുക്തമായി സംഘടിപ്പിച്ച സാക്ഷരതാ ദിനാചരണം ഉദ്ഘാടനം ചെയ്തു സംസാരിക്കുകയായിരുന്നു മന്ത്രി. നവ സാക്ഷരര്ക്കു തുടര് വിദ്യാഭ്യാസത്തിനുളള അവസരവും സ്കൂള് വിദ്യാഭ്യാസം മുടങ്ങിപ്പോയ 15 വയസിനു മുകളില് പ്രായമുള്ളവര്ക്കു പഠിക്കുവാനുള്ള സൗകര്യവും നിരക്ഷരരെ സാക്ഷരരാക്കാനുള്ള സൗകര്യവും കേരളം ഒരുക്കിയത് സാക്ഷരതാ നിരക്ക് ഉയര്ത്തുന്നതിന് സഹായകരമായെന്നു മന്ത്രി പറഞ്ഞു. വിദ്യാര്ത്ഥികള്, ജനപ്രതിനിധികള്, സന്നദ്ധപ്രവര്ത്തകര് തുടങ്ങി പല മേഖലകളിലുള്ളവരെയും സാക്ഷരതാ പ്രവര്ത്തനത്തിന്റെ ഭാഗമാക്കാന് സര്ക്കാരിന് കഴിഞ്ഞു. സംസ്ഥാനത്തിന്റെ സാക്ഷരതാ നിരക്ക് ഉയര്ത്തുന്നതില് സാക്ഷരതാ പ്രേരക്മാര് പ്രധാന പങ്ക് വഹിച്ചിട്ടുണ്ട്. നിരക്ഷരരുടെ തുടര്വിദ്യാസത്തിന് ഊന്നല് നല്കാന് പ്രേരക്മാര് കൂടുതല് ശ്രദ്ധിക്കണമെന്നും എഴുത്തും വായനയും അറിയാത്തവരെ അക്ഷരം പഠിപ്പിക്കുന്നതോടൊപ്പം സാമൂഹിക പ്രതിബദ്ധതയുള്ള വിഷയങ്ങള് കൂടി അവരെ പഠിപ്പിക്കാന് പ്രേരക്മാര് ശ്രദ്ധിക്കണമെന്നും മന്ത്രി പറഞ്ഞു. ജില്ലാ പഞ്ചായത്ത് ഇ.എം.എസ്. ഹാളില് സംഘടിപ്പിച്ച പരിപാടിയില് ജില്ലാ പഞ്ചായത്ത് പ്രസിഡന്റ് അഡ്വ. ഡി. സുരേഷ്കുമാര് അധ്യക്ഷത വഹിച്ചു. വൈസ് പ്രസിഡന്റ് അഡ്വ. എ. ഷൈലജ ബീഗം, ത്രിതല പഞ്ചായത്ത് അംഗങ്ങള്, ജില്ലാ സാക്ഷരതാ മിഷന് ഓഫിസര്മാര് തുടങ്ങിയവര് പങ്കെടുത്തു.The post സാമൂഹിക സാക്ഷരതയും സാക്ഷരതയുടെ ഭാഗം മന്ത്രി വി. ശിവന്കുട്ടി first appeared on MalayalamExpressOnline.